CELEX: 32008D0060
Language: hr
Date: 2007-12-21 00:00:00
Title: 2008/60/EZ: Odluka Komisije od 21. prosinca 2007. o izmjeni Odluke 2003/548/EZ s obzirom na uklanjanje određenih vrsta iznajmljenih vodova iz najmanjeg skupa iznajmljenih vodova (priopćena pod brojem dokumenta C(2007) 6635)  Tekst značajan za EGP

13/Sv. 54
            
            
               HR
            
            
               Službeni list Europske unije
            
            
               139
            
         32008D0060
   
               L 015/32
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 21. prosinca 2007.
   o izmjeni Odluke 2003/548/EZ s obzirom na uklanjanje određenih vrsta iznajmljenih vodova iz najmanjeg skupa iznajmljenih vodova
   (priopćena pod brojem dokumenta C(2007) 6635)
   (Tekst značajan za EGP)
   (2008/60/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (1), a posebno njezin članak 17. stavak 1.,
   uzimajući u obzir Direktivu 2002/22/EZ Europskog parlamenta i Vijeća od 7. ožujka 2002. o univerzalnoj usluzi i pravima korisnika u vezi s elektroničkim komunikacijskim mrežama i uslugama (Direktiva o univerzalnoj usluzi) (2), a posebno njezin članak 18. stavak 3.,
   nakon savjetovanja s Odborom za komunikacije,
   budući da:
   
               (1)
            
            
               Komisija je donijela Odluku 2003/548/EZ od 24. srpnja 2003. o najmanjem skupu iznajmljenih vodova s usklađenim značajkama i pripadajućim normama iz članka 18. Direktive o univerzalnoj usluzi (3). Taj najmanji skup uključuje dvije vrste analognih iznajmljenih vodova i tri vrste digitalnih iznajmljenih vodova brzine do 2 048 kbit/s.
            
         
               (2)
            
            
               S obzirom na rasprostranjeni prelazak na nove mrežne arhitekture, analogne vrste iznajmljenih vodova više nisu tehnički relevantne. Tržište zadovoljava potražnju za digitalnim iznajmljenim vodovima, koja je sve veća za brze veze veće od 2 048 kbit/s. Javno je savjetovanje pokazalo da države članice, industrijska udruženja i zainteresirane strane široko podupiru uklanjanje pet vrsta iznajmljenih vodova iz trenutačnog najmanjeg skupa.
            
         
               (3)
            
            
               Članak 18. stavak 3. Direktive o univerzalnoj usluzi predviđa da Komisija ukloni određene vrste iznajmljenih vodova iz najmanjeg skupa.
            
         
               (4)
            
            
               Mjere predviđene ovom Odlukom u skladu su s mišljenjem Odbora za komunikacije,
            
         DONIJELA JE OVU ODLUKU:
   Članak 1.
   Ovime se iz Priloga Odluci 2003/548/EZ uklanja popis pod nazivom „određivanje najmanjeg skupa iznajmljenih vodova s usklađenim značajkama i pripadajućim normama”.
   Članak 2.
   Adresati
   Ova je Odluka upućena državama članicama.
   
      Sastavljeno u Bruxellesu 21. prosinca 2007.
      
         
            Za Komisiju
         
         Viviane REDING
         
            Članica Komisije
         
      
   
   
      (1)  SL L 108, 24.4.2002., str. 33. Direktiva kako je izmijenjena Uredbom (EZ) br. 717/2007 (SL L 171, 29.6.2007., str. 32.).
   
      (2)  SL L 108, 24.4.2002., str. 51.
   
      (3)  SL L 186, 25.7.2003., str. 43.